《从潼关至华阴西岳庙 其一》
清代·陆耀遹

青牛鞚罢驾茅龙，不用仙人九节筇。此去关河分两界，当前霄节插三峰。

平临极北星辰动，頫瞰终南雪霰封。差喜此邦无佩犊，好禳旱魃事春农。

作者简介：（1774—1836）江苏武进人，字绍闻，号劭文。县学生。工诗，喜金石，搜辑摹拓，所得甚富。尝客陕西巡抚幕。道光间，官阜宁教谕。有《续金石萃编》、《双白燕堂集》。